53 מתוך 54 שירים שייצגו את שוודיה באירוויזיון נבחרו בתחרות המלודיפסטיבלן. שוודיה ניצחה באירוויזיון 6 פעמים: ב-1974, ב-1984, ב-1991, ב-1999, ב-2012 וב-2015, ובכך הפכה למדינה עם מספר הניצחונות השני הגבוה ביותר בתולדות האירוויזיון. רק אירלנד ניצחה יותר פעמים. השיר המנצח באירוויזיון 1974, "ווטרלו" של להקת אבבא, זכה בתואר 'השיר האהוב ביותר במלודיפסטיבלן', במרץ 2005. מאוחר יותר באותה שנה, השיר נבחר בתור השיר האהוב ביותר באירוויזיון בתחרות שנערכה בקופנהגן.